אילן פז

ילדות ולימודים

פז גדל בחיפה הוא בנם של כרמלה ואורי פז מחיל הים. התחנך בביס תיכון עירוני ה' בכרמל.

בחיל הים

עם גיוסו לצה"ל ב-1978 התנדב פז לשייטת 13. הוא השלים את הכשרת מסלול הלוחם בקומנדו הימי ויצא לקורס קציני חי"ר. עם תום הקורס שב לשייטת 13 בה שימש כמפקד צוות לוחמים. 

ביומה הראשון של מלחמת שלום הגליל השתתף כמפקד כח במבצע ההנחתה בשפך אל-אוואלי.
ספינת טילים - בשנת 1988 שימש כמפקד ספינת הטילים אח"י יפו (סער 4).
חזרה בשייטת 13 - בשנת 1989 חזר פז לשייטת 13 לתפקיד כמפל"ג הדרכה. בשנים 1993-1991 היה מפל"ג לוחמים. ובשנים 1995-1994 קיבל את תפקיד סגן מפקד השייטת. במסגרת תפקידיו השתתף כמפקד כוח במספר רב של מבצעים מעבר לקווים בלבנון ובמדינות ערב שונות.

בצבא היבשה

בשנת 1996 עבר פז לשמש כמפקד חטיבת מנשה, חטיבה מרחבית האחראית על מרחב ג'נין והועלה לדרגת אל"ם. בתפקיד זה עסק בעת התרחשות מהומות מנהרת הכותל. 
בשנים 2000-1999 שימש פז כמפקד מפקדת כוחות אוויר מיוחדים בחיל האוויר. 
בתפקידו הבא שימש פז כמפקד חטיבת בנימין, האחראית על מרחב רמאללה, ופיקד עליה במהלך האינתיפאדה השנייה. 

פז לחם במבצע חומת מגן
במהלך המבצע השתלט מחדש כוח דו חטיבתי -חטיבת בנימין וחטיבה 500- בפיקודו של פז, על העיר אל-בירה.

ב-15 באפריל 2002, היה מפקד המבצע ללכידת מרואן ברגותי.
בעקבות ועדת בדיקה בראשות אלוף איל בן ראובן, על התנהלות החטיבה בפיקודו בעת שצלף פלסטיני הרג עשרה אזרחים וחיילים בסמוך למחסום המשטרה הבריטית במרץ 2002, נרשמה לפז הערה פיקודית. שני כשלים: 

א. על שלא וידא שהכח בשטח ביצע את הוראותיו הספציפיות בליל האירוע. 

ב. ועל שמירת קשר לקויה עם משפחות החללים.

פז לקח לתשומת לבו את ההערות והמשיך בשירותו בצה"ל. בדיעבד ההערה פיקודית לא עיכבה את קידומו.

המנהל האזרחי

בשנת 2002 מונה לראש המנהל האזרחי ביהודה ושומרון, החליף את תא"ל דב צדקה והועלה לדרגת תא"ל. 

כראש המנהל האזרחי נקלע פז לעימות מתמשך עם הנהגת המתנחלים באיו״ש על רקע מאבקו על קיום החוק והתמודדותו במאחזים הבלתי חוקיים. כבר בתחילה היה ניסיון למנוע את מינויו. הועלו טענות שהופנו למתאם הפעולות בשטחים, לרמטכ״ל, לשר הביטחון ולראש הממשלה.

פז היה נשוא לכתבות עוינות בעיתונות. מכתב איומים נשלח למשפחתו. חברת חקירות פרטית נשכרה לגלות פרטים אפלים מעברו שלא העלתה דבר. למתיישבים נשלחו הנחיות למנוע את כניסתו ליישובים ועוד. 

לדברי פז כל הפעילות העוינת הזאת לא מנעה ממנו לראות את עיקרי תפקידו. ולדבוק בפעילות להקל את מצב האוכלוסייה בשטחים.

באזרחות

בשנת 2006 השתחרר פז מצה"ל. לאחר שחרורו הצטרף פז למועצה לשלום ולביטחון. פז היה חבר במועצה הציבורית של הקרן החדשה לישראל ובשנת 2017 הפסיק להיות חבר בה.
בשאיפה לפתרון הסוגיה הפלסטינית השתתף פז בכתיבת הנספח הביטחוני של יוזמת ז'נבה. יחד עם הישאם עבד אל ראזק, גיבש תוכנית לשחרור אסירים פלסטינים כחלק מניהול המשא ומתן לשלום. כן כתב יחד עם הפרקליטה טליה ששון מסמך בנושא שמירת חוק וסדר ביהודה ושומרון. המשיך בכתיבת תוכניות נוספות כמתווה כולל או נקודתי ליעד השלום.
במסגרת משפט בארצות הברית, בו תבעו שש משפחות אמריקאיות את הבנק הערבי באשמת מימון טרור בתקופת האינתיפאדה השנייה. נתבקש על ידי עו"ד המייצג את הבנק להגיש חוות דעת. 
פז ניהל במשך כשנתיים את "ביטיאיי - יוצאים מהקיפאון ישראל בע"מ (חל"צ)" ארגון של אנשי עסקים בכירים התומכים בפתרון שתי המדינות. בחודש יוני 2019 התפטר מהנהלת החברה אך ממשיך להיות פעיל בהתנדבות בארגוני שלום. פז חבר בהנהלת יוזמת ז'נבה ומפקדים למען ביטחון ישראל.

קורסים והשכלה

פז סיים קורס קציני חיל רגלים בבה״ד 1 בשנת 1982.

בהיותו כבר בדרגת רס"ן הצטרף לקורס חובלים וסיים במחזור ס' בשנת 1997.
פז בוגר תואר ראשון בלימודי מזרחנות וארץ ישראל באוניברסיטת חיפה בשנת 1994.

בוגר בית הספר הצבאי הגבוה הצרפתי "אקול מיליטר" (Ecole Militaire) בשנת 1999.

משפחה ומגורים

פז נישא בשנת 1986 לאלונה ממשפחת איידלמן, ד"ר לרפואה, ולזוג ארבעה ילדים. הבת הבכורה גל שירתה ביחידת סנפיר וכיום עושה דוקטורט בארכאולוגיה.
הבן רועי פז שירת כקצין בחיל הים, הגיע לדרגת סרן וכיום סטודנט לעיצוב תעשייתי. הבת יובל שירתה בשייטת 13 וכיום סטודנטית למשפטים ולפסיכולוגיה. הבן יעל פז הוא קצין בחיל הים בדרגת סגן.
בשנת 2010 נישא פז בשנית לרותם ממשפחת כהן, ד"ר לביולוגיה ולזוג שתי בנות עופר ודרור, תלמידות. 
משפחת פז מתגוררת במושב כרם מהר"ל.